《摸鱼儿》
宋代·朱嗣发

对西风、鬓摇烟碧，参差前事流水。紫丝罗带鸳鸯结，的的镜盟钗誓。

浑不记、漫手织回文，几度欲心碎。安花著蒂。奈雨覆云翻，情宽分窄，石上玉簪脆。

朱楼外。愁压空云欲坠。月痕犹照无寐。阴晴也只随天意。

枉了玉消香碎。君且醉。君不见、长门青草春风泪。

一时左计。悔不早荆钗，暮天修竹，头白倚寒翠。

作者简介：字士荣（1234—1304），号雪崖，其祖先当建炎、绍兴之际，避兵乌程常乐乡（今浙江湖州）。宋亡前，专志奉亲，宋亡后，举充提学学官，不受。隐士。《阳春白雪》卷八录其词一首。